**Noteikumu projekta**

**„Grozījumi Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas, Centrālās finanšu un līgumu aģentūras un Latvijas Darba devēju konfederācijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumi Nr.483) nosaka kārtību, kādā tiks īstenots 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (turpmāk – 8.5.1.SAM) projekts.Ministru kabineta 2016.gada 15.jūlija noteikumi Nr.484 “Kārtība, kādā organizē un īsteno darba vidē balstītās mācības” (turpmāk – noteikumi Nr.484) nosaka kārtību, kādā organizē un īsteno darba vidē balstītās (turpmāk – DVB) mācības. Noteikumu Nr.484 2.punktā ir noteikts, ka izglītības iestāde organizē un īsteno darba vidē balstītas mācības izglītojamam, kurš pie komersanta, iestādē, biedrībā, nodibinājumā, pie fiziskas personas, kura reģistrēta kā saimnieciskās darbības veicēja, kā arī individuālā uzņēmumā, tai skaitā zemnieku vai zvejnieku saimniecībā, un pie citiem saimnieciskās darbības veicējiem (turpmāk – uzņēmums) īsteno individuālu darba vidē balstītu mācību plānu atbilstoši licencētai profesionālās izglītības programmai, kuras apguves rezultātā iegūstama profesionālā kvalifikācija, izņemot ceturto un piekto profesionālās kvalifikācijas līmeni.Turpretī noteikumu Nr.483 2.1. apakšpunktā ar uzņēmumu tiek saprasts šaurāks loks uzņēmējdarbības veidu, respektīvi – komersants, iestāde, biedrība vai nodibinājums.Tādējādi ņemot vērā noteikumu Nr.483 2.1.apakšpunktā noteiktos ierobežojumus, ir radusies situācija, ka no dalības 8.5.1.SAM projektā ir izslēgti tādi uzņēmējdarbības veidi kā fiziskas personas, kuras reģistrētas kā saimnieciskās darbības veicēji, kā arī individuālie uzņēmumi, tai skaitā zemnieku vai zvejnieku saimniecības, un citi saimnieciskās darbības veicēji.Noteikumu Nr.483 mērķis nav ierobežot atsevišķus saimnieciskās darbības veidus no dalības 8.5.1.SAM projektā, bet gan veicināt pēc iespējas plašāku saimnieciskās darbības veicēju pārstāvniecību 8.5.1.SAM projektā. Pie esošās situācijas zemnieku saimniecībām tiek liegta dalība profesionālās izglītības programmas “Lauksaimniecība” īstenošana darba vidē balstītu mācību veidā vai prakšu nodrošināšana izglītojamiem, kas mācās minētā profesionālā izglītības programmā. Tādējādi noteikumu Nr.483 2.1. apakšpunktā noteikto ierobežojošo uzņēmējdarbības veidu uzskaitījumu ir nepieciešamas paplašināt, sniedzot iespēju nodrošināt darba vidē balstītās mācības un prakses vietas visās profesionālās izglītības programmās, kurās tas ir iespējams un kas atbilst noteikumu Nr.483 4.punktam, kā arī sniedzot iespēju iesaistīties viesiem saimnieciskās darbības veicējiem, neatkarīgi no to īstenotā uzņēmējdarbības veida.Noteikumu projekts „Grozījumi Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumu projekts) izstrādāts ar mērķi nodrošināt savstarpējo normatīvo aktu atbilstību, neparedzot ierobežojumus dalībai projektā fiziskām personām, kuras reģistrētas kā saimnieciskās darbības veicēji, kā arī individuāliem uzņēmumiem, tai skaitā zemnieku vai zvejnieku saimniecībām, un citiem saimnieciskās darbības veicējiem. Paplašinot uzņēmuma definīciju, paredzot 8.5.1.SAM projektā iespēju kā sadarbības partnerim iesaistīties arī zemnieku un zvejnieku saimniecībām, tiek ievērota demarkācija ar Eiropas Lauksaimniecības fonda lauku attīstībai atbalstu un Eiropas Jūrlietu un zivsaimniecības fonda atbalstu, jo 8.5.1.SAM projektā plānotās darbības nepārklājas ar Eiropas Lauksaimniecības fonda lauku attīstībai atbalsta ietvaros īstenotām darbībām un Eiropas Jūrlietu un zivsaimniecības fonda atbalsta ietvaros īstenotām darbībām.Vienlaikus noteikumu projekts paredz tehnisku precizējumu veikšanu noteikumu Nr.483 7. un 29.punktā.Tehniskie precizējumi noteikumu Nr.483 7.punktā paredzēti, jo noteikumu Nr.483 12.2.apakšpunktā noteiktie rezultātu rādītāji, nav atkarīgi no projektā pieejamā finansējuma apjoma. Mainoties pieejamam finansējumam var mainīties noteikumu Nr.483 12.1.apakšpunktā minētie iznākumu rādītāji, bet nemainās sasniedzamo rezultātu rādītāji. Tehnisko precizējumu ietvaros Noteikumu projekts paredz izteikt noteikumu Nr.483 29.punktu jaunā redakcijā, jo saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” nosacījums par vismaz 30% noslodzi attiecas tikai uz daļlaiku, bet noteikumi Nr.483 paredz stingrākas prasības, nosacījumu par 30% noslodzi attiecinot arī uz nepilnu darba laiku.Grozījumu virzība neietekmē projekta īstenošanu. |
| 3. | Projekta izstrādē iesaistītās institūcijas | Izglītības un zinātnes ministrija, Centrālā finanšu un līgumu aģentūra un Latvijas Darba devēju konfederācija.Sabiedrība līdzdarboties noteikumu projekta izstrādē tika aicināta, ievietojot informāciju par noteikumu projekta izstrādi tīmekļa vietnē www.izm.gov.lv. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno profesionālās vidējās izglītības programmas un arodizglītības programmas, fiziskas personas, kuras reģistrētas kā saimnieciskās darbības veicēji, kā arī individuālie uzņēmumi, tai skaitā zemnieku vai zvejnieku saimniecības, un citi saimnieciskās darbības veicēji, Latvijas Darba devēju konfederācija. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Līdz šim saņemtie ierosinājumi ir ņemti vērā, izstrādājot noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Latvijas Darba devēju konfederācija, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V – noteikumu projekts šīs jomas neskar.

Izglītības un zinātnes ministrs K. Šadurskis

Vīza:

Valsts sekretāre L.Lejiņa

12.06.2017 16:15

1007

N.Grīnbergs

nauris.grinbergs@izm.gov.